EDM4S

EDM4S arba EDM4S SkyWiper – antidroninė sistema, kurią Lietuvoje gamina „NT Service“.

 Technologija 
EDM4S yra skirti elektromagnetiniu impulsu trikdyti mažus ir vidutinio dydžio bepiločius orlaivius. Sistema sutrikdo bepiločio komunikaciją ir ryšį su geolokaciniais palydovais. EM4S paveiktas orlaivis gali nukristi ant žemės, atlikti kontroliuojamą nusileidimą, grįžti į ankstesnį maršruto tašką arba toliau normaliai veikti įprastu režimu.

„EDM4S“ gali turėti 4 arba 6 antenas. Pagrindinė versija turi dvi antenas, veikiančias 2,4 GHz ir 5,8 GHz dažnių juostose, vieną GPS 1,5 GHz ir vieną GLONASS 1,5 GHz dažnių juostose. Kiekvienos antenos galia yra 10 W. Prietaisas pagamintas iš aliuminio ir yra šautuvo formos – su nuleistuku prietaisui įjungti ir optika, skirta nusitaikyti į taikinį. Viena sistema sveria 5,5 kg, ją maitina 24 V akumuliatorius, kuris gali veikti iki 35 min., „šūvio“ nuotolis – 3–5 km. Vieno „EDM4S“ bazinė kaina – apie 15 tūkst. €.

 Istorija 
2019 m. Kaune įsikūrusios „NT Service“ įmonės gamintos EDM4S sistemos pirmą kartą pristatytos parodoje Londone.NT Service UAB EDM4S (Sky Wiper)

2021 m. netoli Ukrainos sienų su Rusija ir Baltarusija dislokuotos antidroninės EDM4S sistemos.

2022 m. Rusijos invazijos į Ukrainą metu EDM4S sistemos naudotos Ukrainos teritorijos gynyboje.

 Operatoriai 
  Lietuvos ginkluotosios pajėgosLietuvos kariuomenei perkama įranga kovai su bepiločiais orlaiviais
  Ukrainos ginkluotosios pajėgos10 Lithuanian EDM4S anti-drone rifles for the Armed Forces
  Rumunijos ginkluotosios pajėgosLivex Angajament total 23
  Nigerijos ginkluotosios pajėgosNigerian Army fields Lithuanian C-UAV against insurgents’ drones

 Šaltiniai 

Kategorija:Lietuvos kariuomenės ginkluotė
Kategorija:Karinė technika